**ELEKTROTEHNIČKA I EKONOMSKA ŠKOLA**

Ljudevita Gaja 24

35400 Nova Gradiška

**BILJEŠKE**

uz godišnje financijske izvještaje za 2024. godinu

Nova Gradiška, siječanj 2025. godine

**OPĆI PODACI**

|  |  |
| --- | --- |
| **Naziv obveznika:** | **ELEKTROTEHNIČKA I EKONOMSKA ŠKOLA** |
| Poštanski broj i mjesto: | 35400 Nova Gradiška |
| Ulica i kućni broj: | Ljudevita Gaja 24 |
| broj RKP-a | 17917 |
| Matični broj. | 03957004 |
| OIB: | 22674231881 |
| Razina: | 31 - proračunski korisnik JLP(R)S koji obavlja poslove u sklopu funkcija koje se decentraliziraju |
| Šifra djelatnosti: | 8532 - tehničko i strukovno srednje obrazovanje |
| Županija: | Brodsko-Posavska |
| Šifra grada/općine: | 284 Nova Gradiška |

**UVODNI DIO**

Elektrotehnička i ekonomska škola Nova Gradiška posluje u skladu s odredbama Zakona o odgoju i obrazovanju u osnovnoj i srednjoj školi te Statutom škole.

Škola vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Škola nema vlastiti žiro račun već posluje preko jedinstvenog računa riznice Brodsko-posavske županije.

Ravnateljica škole je Sanja Müller-Zoričić, dipl.inf.

Sastavljanje Bilješki uz financijske izvještaje obavila je voditeljica računovodstva Jasenka Podobnik, dipl.oec.

**BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

Ukupni prihodi u izvještajnom razdoblju iznose 1.570.199,03 €, a odnose se na:

|  |  |  |
| --- | --- | --- |
|  |  |  |
| 1 | Pomoći iz državnog proračuna - dio 636 | 1.352.995,80 |
| 2 | Pomoći iz proračuna JLPRS - grad Nova Gradiška - dio 636 | 7.454,96 |
| 3 | Prijenosi između prorač. korisnika istog proračuna - 639 | 21.237,99 |
| 4 | Ostali nespomenuti prihodi -6526 | 1.865,45 |
| 5 | Vlastiti prihodi od prodaje proizvoda i robe te pruženih usluga - 661 | 61.565,69 |
| 6 | Donacije od pravnih i fizičkih osoba izvan općeg proračuna | 5.107,23 |
| 7 | Prihodi iz nadležnog proračuna -Brodsko posavska županija - 671 | 119.971,91 |
|  | **Prihodi poslovanja -šifra 6** | **1.570.199,03** |
|  |  |  |
| 8 | Prihodi od prodaje proizvedene dugotrajne imovine-šifra 72 | 0,00 |
|  | **Prihodi od prodaje nefinancijske imovine-šifra 7** | **0,00** |
|  |  |  |
|  | **UKUPNO PRIHODI I PRIMICI -šifra X678** | **1.570.199,03** |
|  |  |  |

|  |
| --- |
|  |

Ukupni rashodi u izvještajnom razdoblju iznose 1.571.566,57 € a odnose se na:

|  |  |  |
| --- | --- | --- |
|  |  |  |
| 1 | Rashodi za zaposlene - 31 | 1.380.344,35 |
| 2 | Materijalni rashodi - 32 | 172.066,50 |
| 3 | Financijski rashodi - 34 | 6,43 |
| 4 | Ostali rashodi - 38 | 403,33 |
|  | **Rashodi poslovanja -šifra 3** | **1.552.820,61** |
|  |  |  |
| 5 | Rashodi za nabavu proizvedene dugotrajne imovine - 42 | 18.745,96 |
|  | **Rashodi za nabavu nefinancijske imovine - šifra 4** | **18.745,96** |
|  |  |  |
|  | **UKUPNO RASHODI I IZDACI - šifra Y345** | **1.571.566,57** |
|  |  |  |
|  | **MANJAK PRIHODA I PRIMITAKA U IZVJEŠTAJNOM RAZDOBLJU-šifra Y005** | **-1.367,54** |
|  | **VIŠAK PRIHODA I PRIMITAKA PRENESENI-šifra 9221-9222** | **655,95** |
|  | **MANJAK PRIHODA I PRIMITAKA ZA POKRIĆE U SLIJED.RAZDOBLJU-šifra Y006** | **-711,59** |
|  |  |  |

**Bilješka br. 1 – šifra 63 Pomoći iz inozemstva i od subjekata unutar općeg proračuna**

Pomoći iz inozemstva i od subjekata unutar općeg proračuna ostvareni su u iznosu 1.381.688,75 € što je u odnosu na prethodnu godinu više za 291.618,90 € ili 26,8%. U strukturi ukupnih prihoda ovi prihodi čine 87,99% a odnose se na slijedeće:

*Šifra 636 – Pomoći proračunskim korisnicima iz proračuna koji im nije nadležan*

Pomoći iz nenadležnih proračuna ostvarene su u iznosu 1.360.450,76 € što je u odnosu na isto razdoblje prethodne godine više za 307.970,43 € ili 29,3 %. S obzirom da se ovi prihodi najvećim dijelom odnose na sredstva za financiranje plaća i ostalih rashoda za zaposlene koje škola ostvaruje iz državnog proračuna odnosno proračuna Ministarstva znanosti, obrazovanja i mladih, razlog povećanja ovih prihoda je rast koeficijenata za obračun plaća. Prihodi iz MZOM su ostvareni u iznosu 1.348.850,53 € te čine 85,9 % ukupnih prihoda škole.

Osim prihoda od MZOM na ovoj poziciji iskazani su i slijedeći prihodi iz državnog proračuna:

* od Agencije za odgoj i obrazovanje za rad županijskog stručnog vijeća u iznosu 230,00 €
* za opskrbu školskih ustanova besplatnim zalihama menstrualnih higijenskih potrepština u iznosu 403,33 €
* za nabavu psihološko-dijagnostičkih sredstava u iznosu 414,00 €
* za financiranje troškova prijevoza učenika s teškoćama u razvoju u iznosu 2.366,02 €
* za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 191,92 €
* za opremanje školske knjižnice lektirom i stručnom literaturom u iznosu 540,00€

Iz proračuna Grada Nova Gradiška ostvarena je pomoć za opremanje strukovnog laboratorija u iznosu 7.454,96 €.

*Šifra 638 – Pomoći temeljem prijenosa EU sredstava*

U prethodnoj godini na ovoj poziciji su bila iskazana sredstva iz državnog proračuna za plaće zaposlenika koji su radili na projektu Regionalni centar kompetencija financiranog iz Europskog socijalnog fonda u visini 85%. U ovoj godini nema iskazanog podatka zbog završetka projekta krajem 2023. godine.

*Šifra 639 – Prijenosi između proračunskih korisnika istog proračuna*

Na ovoj poziciji su iskazani prihodi za plaće i ostala materijalna prava pomoćnika u nastavi u iznosu 21.237,99 € za koje sredstva osigurava osnivač u okviru projekta „S osmijehom u školu“ financiranog od strane Europskog socijalnog fonda. U prethodnoj godini na ovoj poziciji su bili iskazani i prihodi ostvareni od Tehničke škole Slavonski Brod za pokriće izdataka studijskih putovanja u sklopu projekta Regionalni centar kompetentnosti – „Slavonika 5.1“ i Erasmus+ Kompas 4 u kojima je škola sudjelovala kao partner Tehničkoj školi. Ovi prihodi su povećani u odnosu na isto razdoblje prethodne godine za 45,3% zbog povećanja plaća pomoćnika u nastavi od ove školske godine.

**Bilješka br. 2 - šifra 6526 - Ostali nespomenuti prihodi**

Ostali nespomenuti prihodi ostvareni su u iznosu 1.865,45 € a u strukturi ukupnih prihoda čine 0,12%. Ovi prihodi su povećani za 288,06 € ili 18,3% jer su ove godine uz prihode od učenika za osiguranje koji iznose 1.310,00 € te prihode od izdavanja duplikata svjedodžbi u iznosu 290,00 € iskazani i prihodi od naplate štete od osiguranja u iznosu 265,45 €.

**Bilješka br. 3 - šifra 661 – Prihodi od prodaje proizvoda i robe te pruženih usluga**

Vlastiti prihodi od prodaje proizvoda i robe te pruženih usluga ostvareni su u iznosu 61.565,69 € i čine 3,92% ukupnih prihoda. U odnosu na isto razdoblje prethodne godine povećani su za 27.406,52 € ili 80,2 %. Ovi prihodi su povećani na ime

ostvarenih prihoda od učeničkog servisa jer je tijekom 2024. godine više učenika radilo preko učeničkog servisa. Prihodi od učeničkog servisa iskazani su po bruto načelu i ostvareni su u iznosu 35.129,81 € što je povećanje u odnosu na prethodnu godinu za 25.297,27 €.

Prihodi od prodaje proizvoda i robe odnose se na prihode od isporučene električne energije – vlastita solarna elektrana te iznose 292,63 €. Prihodi od najma dvorane i školskog prostora iskazani su u iznosu 23.243,28 € dok su prihodi od usluga pomoćnog-tehničkog osoblja ostvareni u iznosu 2.899,97 €.

**Bilješka br. 4 - šifra 663 – Donacije od pravnih i fizičkih osoba izvan općeg proračuna**

Donacije su ostvarene u iznosu 5.107,23 € a u strukturi ukupnih prihoda čine 0,33%. Ova pozicija je smanjena u odnosu na prethodnu godinu za 6.783,85 € ili 57%.

Iznos iskazan na ovoj poziciji odnosi se na slijedeće:

* Informativno pravni centar Slavonski Brod – donacija projektora u sklopu projekta Stop vršnjačkom nasilju III u vrijednosti 300,00 €
* Hrvatski Telekom za donacijski natječaj Generacija NOW u iznosu 100,00 €
* Školski sportski savez Brodsko posavske županije za rad školskog sportskog društva u iznosu 283,54 €
* turističke agencije za pokriće troškova učeničkih ekskurzija u iznosu 2.640,00 €
* donacija od pravnih i fizičkih osoba za izgradnju lifta za učenike s poteškoćama u iznosu 1.783,69 €

U prethodnoj godini ostvarena je značajna donacija opreme za provedbu vježbi i primjenu novih strukovnih kurikuluma koja ove godine nije ostvarena.

**Bilješka br. 5 - šifra 671 - Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračuna ostvareni su u iznosu 119.971,91 € i čine 7,64 % ukupnih prihoda. U odnosu na prethodnu godinu povećani su za 8.844,94 € ili 8 %. Ovi prihodi su ostvareni iz županijskog proračuna u iznosu 115.463,37 € iz decentraliziranih sredstava za pokriće rashoda za redovno poslovanje te u iznosu 4.508,54 € za financiranje plaća pomoćnika u nastavi za iznos iznad prihvatljivog troška financiranog sredstvima projekta S osmjehom u školu.

**Bilješka br. 6 - šifra 31 - Rashodi za zaposlene**

Rashodi za zaposlene u strukturi ukupnih rashoda participiraju sa 87,83 % a odnose se na bruto plaće zaposlenika uvećane za doprinose na plaću te ostale rashode za zaposlene. Najvećim dijelom (97,59%) ovi rashodi su financirani iz državnog proračuna odnosno proračuna MZOM.

Povećani su u odnosu na isto razdoblje prethodne godine za 294.662,04 € ili 27,10%. Razlog povećanja ovih rashoda je rast broja zaposlenih i povećanje koeficijenata za obračun plaća od 01. ožujka 2024. godine sukladno novoj uredbi o nazivima radnih mjesta i koeficijentima za obračun plaće u javnim službama i Zakonu o plaćama u državnoj i javnim službama.

Na poziciji plaće za posebne uvjete rada iskazan je dodatak od 7 % za prilagođeni program s obzirom da od prošle šk.godine imamo učenika s teškoćama u razvoju pa se nastavnicima koji izvode nastavu u tom razrednom odjelu isplaćuje dodatak za prilagodbu sadržaja.

Pozicija 312-ostali rashodi za zaposlene povećana je u odnosu na prethodnu godinu zbog isplate godišnje nagrade za uskršnje blagdane za 2024. godinu, a koje pravo je ugovoreno novim TKU za zaposlenike u javnim službama (primjena od 01. ožujka 2024. godine). Na ovoj poziciji, osim uskrsnice u iznosu 5.400,00 € iskazane su i isplate materijalnih prava na ime jubilarnih nagrada u iznosu 3.288,81 €, potpore zbog smrtnog slučaja 441,44 €, regres 16.200,00 €, božićnica 17.100,00 €, darovi 3.532,00 €, potpore za novorođenče 882,88 € te nagrada za e-tehničara 530,90 €

**Bilješka br. 7 - šifra 32 - Materijalni rashodi**

Materijalni rashodi u strukturi ukupnih rashoda čine 10,95% a odnose se na rashode redovnog poslovanja koji se najvećim dijelom financiraju iz županijskog proračuna. U odnosu na isto razdoblje prethodne godine povećani su za 38.569,84 € ili 28,9 %. Na povećanje je najviše utjecalo povećanje rashoda za materijal i energiju (322) i ostalih nespomenutih rashoda poslovanja (329) te povećanje naknade troškova osobama izvan radnog odnosa (324) dok su naknade troškova zaposlenima smanjene u odnosu na prethodnu godinu.

Naknade troškova zaposlenima (321) su smanjene zbog manjih rashoda za službena putovanja. Na ovoj poziciji iskazani su rashodi službenih putovanja za odlazak na stručne skupove, seminare i sastanke dok smo u prethodnoj godini imali iskazane i rashode za studijska putovanja u sklopu projekta RCK „Slavonika 5.1“.

Rashodi za materijal i energiju (322) su povećani za 32,5 % u odnosu na prethodnu godinu zbog povećanja rashoda za materijal za tekuće i investicijsko održavanje i sitnog inventara (uređenje i opremanje strukovnog laboratorija i ureda psihologa -novi laminat i rolo zastori, nove stolice). Značajno povećanje iskazano je na poziciji materijal i sirovine zbog nabave materijala za izradu punionice za električne romobile dok su rashodi uredskog materijala i ostalih materijalnih rashoda povećani zbog viših cijena nabave uslijed inflacije.

Pozicija 324-naknade troškova osobama izvan radnog odnosa povećana je u odnosu na izvještajno razdoblje prethodne godine za 185,9% a odnosi se na nadoknadu troškova goriva za prijevoz učenika s teškoćama u razvoju – individualni prijevoz roditelja a koji se financira iz sredstava državnog proračuna. U prethodnoj godini ova naknada je isplaćena za razdoblje rujan-prosinac s obzirom da su učenici s teškoćama upisani od početka šk.godine 2023./2024 dok je u 2024. godini ova naknada isplaćena za razdoblje siječanj-lipanj te rujan-prosinac.

Značajno povećanje iskazano je na poziciji 329- ostali nespomenuti rashodi poslovanja. Ova pozicija je povećana za 24.029,29 € ili 147,7 % a povećanje se najvećim dijelom odnosi na povećanje rashoda učeničkog servisa-šifra 3299 (učenička zarada uvećana za doprinose mirovinskog i zdravstvenog osiguranja) iz razloga što je u 2024. godini više učenika radilo preko učeničkog servisa.

**Bilješka br. 8 -šifra 34 - Financijski rashodi**

Na ovoj skupini rashoda i u tekućoj i u prethodnoj godini iskazane su zatezne kamate iz poslovnih odnosa zbog kašnjenja u plaćanju materijalnih obveza. U ovoj godini iskazana je i naknada za platni promet za uplatu pristojbe u sudski registar pa su ovi rashodi u odnosu na prethodnu godinu povećani za 31,2%

**Bilješka br. 9 - šifra 38 – Ostali rashodi**

Ostali rashodi odnose se na tekuće donacije u naravi a u strukturi ukupnih rashoda čine 0,03 %. Ova pozicija se kao i prethodne godine odnosi se na menstrualne higijenske potrepštine za učenice koja je financirana iz sredstava državnog proračuna na osnovu Odluke ministra rada, mirovinskog sustava, obitelji i socijalne politike.

**Bilješka br. 10 - šifra 4 – Rashodi za nabavu nefinancijske imovine**

Rashodi za nabavu nefinancijske imovine povećani su u odnosu na prethodnu godinu za 4.485,75 € ili 31,5 % a odnose se na nabavu opreme, knjiga za knjižnicu te udžbenika. U strukturi ukupnih rashoda čine 1,19%.

Tijekom 2024. godine učionice smo opremili novom opremom (pametne ploče, stolovi i klupe, školske bijele ploče, klima uređaji…) u vrijednosti 16.947,27 €. Nabava je financirana iz vlastitih prihoda škole te iz sredstava pomoći Grada Nova Gradiška. Za školsku knjižnicu nabavljena je lektira i stručna literatura u vrijednosti 1.606,77 € koja je financirana iz sredstava državnog proračuna u iznosu 540,00 € te iz vlastitih prihoda škole. Izdaci za nabavu udžbenika za učenike slabijeg socio-ekonomskog statusa iskazani su u iznosu 191,92 € a sredstva za financiranje ove namjene su također ostvarena iz državnog proračuna.

**Bilješka br. 11 - šifra 92211-92222 - Preneseni rezultat**

Preneseni višak prihoda poslovanja razlikuje se od rezultata iskazanog u bilanci na dan 31.12.2023. iz razloga što je tijekom godine na računima rezultata provedena Odluka Školskog odbora o raspodjeli odnosno preraspodjeli rezultata kojom se manjak prihoda od nefinancijske imovine u iznosu 5.757,28 € pokriva viškom prihoda poslovanja.

**BILJEŠKE**

**UZ BILANCU (OBRAZAC BIL)**

**Bilješka br. 12 -šifra 02- Proizvedena dugotrajna imovina**

Ova pozicija uključuje građevinske objekte, opremu, knjige i sitni inventar a sadašnja vrijednost imovine je za 33.745,62 € ili 1,6 % manja nego li je bila početkom godine. Smanjenje je najvećim dijelom rezultat većeg ispravka vrijednosti postojeće imovine u odnosu na ulaganja u novu imovinu.

Ispravak vrijednosti dugotrajne imovine se obračunava linearnom metodom uz primjenu prosječnih godišnjih stopa. imovinu. Dugotrajna imovina čiji je pojedinačni trošak nabave niži od 464,53 € otpisuje se jednokratno stavljanjem u upotrebu.

Građevinski objekti – povećana je vrijednost poslovnih objekata za 39.875,00 € ili 1,5% a povećanje se odnosi na dodatno ulaganje u zgradu škole – ugradnja dvije koso podizne platforme za kretanje učenika s poteškoćama koje je u cijelosti financirala Brodsko-posavska županija.

Vrijednost uredske opreme i namještaja povećana je za 25,7 % u odnosu na stanje 01. siječnja. Tijekom 2024 godine izvršen je prijenos vlasništva od strane Carneta za informatičku opremu u sklopu projekta e-Škole, učionice smo opremili novom računalnom opremom (4 pametne ploče) i novim namještajem (stolovi, klupe i školske bijele ploče) a nabavljen je i novi namještaj za zbornicu i ured psihologa).

Komunikacijska oprema bilježi rast od 662,5 € ili 3,7 % a odnosi se na nabavu novog TV prijemnika.

Vrijednost opreme za održavanje i zaštitu je povećana za 2.950,00 € ili 29 % zbog nabave 4 klima uređaja za učionice.

Vrijednost knjiga na dan 31.12. iznosi 30.031,62 € s povećanjem od 17,1 % u odnosu na 01. siječnja. Povećanje se odnosi na višak knjiga u knjižnici (zatečeni fond i donacije) utvrđen revizijom knjižnične građe koja je obavljena tijekom 2024. godine zbog promjene voditelja knjižnične građe. U 2024. godini nabavljeni su i udžbenici za učenike koji su članovi kućanstva koje je korisnik zajamčene minimalne naknade. Vrijednost udžbenika se jednokratno otpisuje sukladno odluci čelnika. Otpis je iskazan na šifri 02924 ispravak vrijednosti knjiga.

Sitni inventar čine predmeti proizvedene nefinancijske imovine male vrijednosti. Ova pozicija je povećana za 25,8% zbog nabave novih stolica za strukovni laboratorij i nastavnih sredstava (magnetsko polje) te reklasifikacije dugotrajne imovine iz projekta prenesene prethodne godine koja je odlukom o razvrstavanju klasificirana kao sitni inventar.

**Bilješka br. 13 - šifra 129 – Ostala potraživanja**

Ostala potraživanja odnose se na potraživanja za naknade koje se refundiraju, odnosno na potraživanja od Hrvatskog zavoda za zdravstveno osiguranje za naknade bolovanja koje se isplaćuju na teret sredstava zavoda. Potraživanje u iznosu 242,16 € odnosi se na zahtjev za povrat isplaćene naknade plaće podnesene HZZO-u u prosincu 2024. a koji dospijeva na naplatu u siječnju 2025. godine. Ova pozicija je značajno smanjena u odnosu na prethodnu godinu iz razloga što je tijekom 2024. godine HZZO izvršio refundaciju naknade plaće za bolovanje s dospijećem od srpnja 2022. godine do zaključno sa rujnom 2024. godine.

**Bilješka br. 14 - šifra 16 – Potraživanja za prihode poslovanja**

Ova pozicija uključuje:

* potraživanja za prihode od prodaje proizvoda i robe te pruženih usluga
* potraživanja za sredstva uplaćena u nadležni proračun

Potraživanja za prihode od prodaje proizvoda i robe te pruženih usluga u iznosu 5.374,91 € odnose se na potraživanja od iznajmljivanja nastavno-sportske dvorane i školskog prostora te potraživanja za isporučenu električnu energiju. Dospjela potraživanja iznose 511,37 € a odnose se na potraživanja za najam prostora za mjesece listopad i studeni koja su dospjela do 15.12.2024. godine. S obzirom da na dan 31.12.2024. nema potraživanja za koja su ispunjeni uvjeti za provođenje ispravka vrijednosti sukladno članku 37.a Pravilnika o proračunskom računovodstvu, isti iznos iskazan je na poziciji 96-obračunati prihodi poslovanja.

Potraživanja za sredstva uplaćena u nadležni proračun iznose 15.577,65 € a odnose se na potraživanja od županijske riznice za iznos uplaćenih, a neutrošenih vlastitih i namjenskih prihoda (prihoda za posebne namjene, pomoći, donacija). Iznos na ovoj poziciji predstavlja novčana sredstva koje škola ima na raspolaganju na računu riznice BPŽ.

**Bilješka br. 15 - šifra 19 – Rashodi budućih razdoblja**

Na ovoj poziciji evidentirani su kontinuirani rashodi – trinaesti rashod za plaću za mjesec prosinac 2024. sukladno čl.39. Pravilnika o proračunskom računovodstvu. Ovi rashodi su za 26,4 % veći nego za prethodnu godinu budući da je zbog povećanja koeficijenata za obračun plaće veći obračun plaće za 12 mjesec.

**Bilješka br. 16 - šifra 2- Obveze**

U bilanci na dan 31.12.2024. godine iskazane su obveze u iznosu 133.821,19 € što odgovara poziciji V006 obrasca Obveze, a odnose se na slijedeće:

|  |  |  |  |  |  |
| --- | --- | --- | --- | --- | --- |
| Konto | Obveze | | iznos u € |  | struktura % |
| 231 | Obveze za zaposlene (uključivo poreze i doprinose iz i na plaću) | |  |  |  |
|  | - | obveze za plaću za mjesec prosinac | 117.289,79 |  | 87,65 |
|  | - | obveze za prekovremeni rad u dvorani za prosinac | 780,10 |  | 0,58 |
|  | - | obveze za plaću pomoćnika u nastavi za prosinac | 4.036,74 |  | 3,02 |
|  | - | obveze za naknadu za e-tehničara za mjesec prosinac | 53,09 |  | 0,04 |
| 232 | Obveze za materijalne rashode | |  |  |  |
|  | - | obveze prema dobavljačima | 8.519,50 |  | 6,37 |
|  | - | obveze za naknadu troškova prijevoza zaposlenika za prosinac | 2.739,91 |  | 2,05 |
|  | - | obveze za naknadu troškova osobama izvan radnog odnosa | 159,90 |  | 0,12 |
| 239 | Ostale tekuće obveze | | 242,16 |  | 0,18 |
|  |  |  |  |  |  |
|  |  | **UKUPNO:** | **133.821,19** |  | **100,00** |

Obveze za naknadu troškova osobama izvan radnog odnosa odnose se na obveze za individualni prijevoz roditelja za učenika s teškoćama u razvoju za mjesec prosinac.

Ostale tekuće obveze odnose se na obveze za povrat u proračun naknade za bolovanje za koju je sredstva osigurao državni proračun, a refundirati će Hrvatski zavod za zdravstveno osiguranje.

**Bilješka br. 17 - šifra 922 – Višak/manjak prihoda**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bilance utvrđen višak prihoda poslovanja u iznosu od 14.227,49 € te manjak prihoda od nefinancijske imovine u iznosu od 14.939,08 €, što u konačnici daje manjak prihoda u iznosu 711,59 €. Navedeni iznos odgovara iskazanom manjku prihoda u obrascu PR-RAS na poziciji - šifra Y006

|  |  |  |  |  |  |  |
| --- | --- | --- | --- | --- | --- | --- |
| Konto | Pozicija na dan 31.12.2024 | PR-RAS | | BILANCA | | RAZLIKA |
| 92211 | Višak prihoda poslovanja | šifra X001 + 92211 preneseni | 18.034,37 | šifra 92211 | 14.227,49 | 3.806,88 |
| 92221 | Manjak prihoda poslovanja | šifra Y001+ 92221 preneseni | 0,00 | šifra 92221 |  |
| 92212 | Višak prihoda od nefinancijske imovine | šifra X002 + 92212 preneseni | 0,00 | šifra 92212 |  | -3.806,88 |
| 92222 | Manjak prihoda od nefinancijske imovine | šifra Y002 + 92222 preneseni | -18.745,96 | šifra 92222 | -14.939,08 |

Sukladno članku 82. Pravilnika o proračunskom računovodstvu izvršeno je prebijanje viškova i manjkova po istovrsnim kategorijama te je provedena je korekcija rezultata za ostvarene kapitalne prijenose- kapitalne pomoći utrošene za nabavu nefinancijske imovine tijekom godine. Podatak u bilanci je naveden nakon provedene korekcije te se razlikuje od podatka u obrascu PR-RAS.

U 2024. godini ostvarene su kapitalne pomoći iz državnog proračuna za besplatne udžbenike u iznosu 191,92 € te sredstva za nabavu lektire i stručne literature u iznosu 540,00 € koja su namjenski utrošena za nabavu udžbenika i knjiga za knjižnicu. Od grada Nova Gradiška primljena je kapitalna pomoć u iznosu 3.074,96 € za opremanje strukovnog laboratorija koja je namjenski utrošena za nabavu namještaja.

**Bilješka br. 18 - šifra 991/996 - Izvanbilančni zapisi**

U 2024. godini na ovoj poziciji nema iskazanog podatka jer škola nema evidentiranu tuđu imovinu dobivenu na korištenje. Oprema koja je u prethodnim godinama bila evidentirana u izvanbilančnim zapisima odnosila se na informatičku opremu dobivenu od Carneta u sklopu projekta e-Škole. S obzirom da je projekt završio navedena oprema je s danom 01.01.2024. godine prenesena u vlasništvo škole.

**BILJEŠKE**

**UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

**Bilješka br. 19 - šifra 91512 – Promjene u obujmu imovine**

Povećanje se odnosi na slijedeće:

* prijenos Carnet - informatička oprema u sklopu projekta e-Škole po knjig.vrijednosti u iznosu 28.221,29 €
* prijenos Brodsko-posavska županija – ugradnja dvije koso podizne platforme u zgradi škole za kretanje učenika s poteškoćama u vrijednosti 39.875,00 €
* višak knjiga u školskoj knjižnici utvrđen revizijom knjižnične građe u vrijednosti 2.593,30 €

Smanjenje se odnosi na reklasifikaciju dugotrajne nefinancijske imovine u sitni inventar sukladno Odluci o razvrstavanju.

**BILJEŠKE**

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-funkcijski)**

**Bilješka br. 20 – šifra 0922**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti iznos iskazan je na poziciji Y034 obrasca PR-RAS. Prema tumačenju MZO ukupni rashodi iskazuju se na jednoj funkciji 0922-više srednjoškolsko obrazovanje.

**BILJEŠKE**

**UZ IZVJEŠTAJ O OBVEZAMA (OBRAZAC OBVEZE)**

**Bilješka br. 21 – šifra V006- Stanje obveza na kraju izvještajnog razdoblja**

Obveze na kraju 2024. godine iznose 133.821,19 €, a odnose se na obveze za plaću i naknade zaposlenima za mjesec prosinac te obveze za materijalne rashode za mjesec prosinac (obveze prema dobavljačima, prijevoz na posao i s posla te prijevoz učenika s teškoćama u razvoju) koje dospijevaju u siječnju 2025. godine Na dan 31.12.2024. škola nema dospjelih obveza.

**Bilješka br. 22 - šifra V010 – Međusobne obveze subjekata općeg proračuna-nedospjele**

Na ovoj poziciji iskazane su obveze za povrat u proračun naknade plaće za bolovanje na teret HZZO, a dospijevaju tek kad HZZO uplati sredstva odnosno izvrši refundaciju.

**Obvezne bilješke uz Bilancu iz članka 15. stavka 2. Pravilnika o financijskom izvještavanju u proračunskom računovodstvu nisu iskazane jer školska ustanova takve podatke nema iskazane u Bilanci.**

|  |  |  |  |
| --- | --- | --- | --- |
| Mjesto i datum: | Nova Gradiška, 28.01.2025. | M.P. | RAVNATELJICA: |
| Osoba za kontakt: | Jasenka Podobnik, dipl.oec. |  | Sanja Müller-Zoričić, dipl.inf. |
| Telefon za kontakt: | 035/362-575 |  |  |
|  |  |  |  |
|  |  |  | potpis |